A **colisión aérea en Zagreb de 1976** foi un accidente o 10 de setembro de 1976 preto de Zagreb entre o **voo 476 de British Airways**, un Hawker Siddeley Trident que voaba de Londres a Istanbul, e o **voo 550 de Inex-Adria Aviopromet**, un Douglas DC-9 en ruta dende Split ata Colonia. A colisión foi o resultado dun erro de procedemento dos controladores de tráfico aéreo de Zagreb.

As 176 persoas a bordo dos dous avións morreron, sendo no seu momento a peor colisión aérea do mundo. Trátase tamén do peor accidente ocorrido tanto en Croacia como na antiga Iugoslavia.

Os voos
-------

O voo 476 de British Airways engalou do aeroporto de Londres-Heathrow cara ao aeroporto de Istanbul Atatürk ás 08:32 UTC con 54 pasaxeiros e 9 tripulantes a bordo. Nos controis do Trident 3B estaba o experimentado capitán Dennis Tann (nado en 1932), que tiña 10 781 horas de voo. Estaba acompañado polo primeiro oficial Brian Helm e o primeiro oficial en funcións Martin Flint.

O voo 550 de Inex-Adria engalou do aeroporto de Split ás 09:48 UTC cara ao aeroporto de Colonia/Bonn. O avión levaba 108 pasaxeiros, principalmente turistas alemáns que regresaban a casa tras unha vacacións na costa dálmata, e 5 tripulantes. O piloto era o capitán Jože Krumpak (nado en 1925), que acumulaba 10 157 horas de voo, e o primeiro oficial era Dušan Ivanuš. Inex-Adria era unha aeroliña chárter baseada en Eslovenia, unha das repúblicas que formaban a federación de Iugoslavia.

Ambos voos procederon sen incidentes ata que se achegaron ao VOR de Zagreb.

Control de tráfico aéreo
------------------------

A mediados dos anos 70 a rexión de control de tráfico aéreo de Zagreb era unha das máis concurridas de Europa a pesar de estar pobremente manexada e equipada. O VOR de Zagreb era un punto de informe para varias das conxestionadas aerovías entre o norte e o sur de Europa e as que levaban a Oriente Medio e máis aló. O espazo aéreo estaba dividido en tres sectores de altitude: o sector inferior por baixo dos 25 000 pés (7 600 m), o sector medio de 25 000 a 31 000 pés (7 600 - 9 400 m), e o sector superior por riba dos 31 000 pés.

Accidente
---------

Notas
-----

1. ↑  "9/1982 British Airways Trident, G-AWZT and Inex Adria DC9 YU-AJR, 10 September 1976". *GOV.UK* (en inglés). Consultado o 2020-12-25.
2. 1 2 3 4 5 6  "5/1977 British Airways Trident, G-AWZT and Inex Adria DC9, YU-AJR, 10 September 1976". *GOV.UK* (en inglés). Consultado o 2020-12-25.
3. ↑  Ranter, Harro. "ASN Aircraft accident Hawker Siddeley HS-121 Trident 3B G-AWZT Vrbovec". *aviation-safety.net*. Consultado o 2020-12-25.
4. ↑  Ranter, Harro. "ASN Aircraft accident McDonnell Douglas DC-9-32 YU-AJR Vrbovec". *aviation-safety.net*. Consultado o 2020-12-25.
5. ↑  "DISASTERS: Look Up in Horror". *Time* (en inglés). 1976-09-20. ISSN 0040-781X. Consultado o 2020-12-25.
6. 1 2  "Tajna leta JP550 - Jutarnji.hr". *web.archive.org*. 2012-09-07. Archived from the original on 07 de setembro de 2012. Consultado o 2020-12-25.
7. ↑  Ranter, Harro. "Aviation Safety Network > ASN Aviation Safety Database > Geographical regions > Croatia air safety profile". *aviation-safety.net*. Consultado o 2020-12-25.
8. ↑  Weston, Richard (Richard C. W.) (1982). *Zagreb one four : cleared to collide?*. London: Granada. ISBN 0-246-11185-2. OCLC 10099517.
9. ↑  "AirDisaster.Com: Special Report: British Airways Flight 476". *web.archive.org*. 2015-04-13. Arquivado dende o orixinal o 10 de abril de 2001. Consultado o 2020-12-25.

|  |  |
| --- | --- |
| Control de autoridades | 
* Wd: Q768914
* ASN: 19760910-0

 |